b"\n_START_ARTICLE_\nCiclisme als Jocs Ol\xc3\xadmpics d'estiu 2008 - Ciclisme en ruta femen\xc3\xad\n_START_SECTION_\nFavorits\n_START_PARAGRAPH_\nLa principal favorita a la vict\xc3\xb2ria final era l'alemanya Judith Arndt, segona a Atenes 2004. Arndt a m\xc3\xa9s havia guanyat la recent Coupe du Monde Cycliste F\xc3\xa9minine de Montr\xc3\xa9al, demostrant una forma f\xc3\xadsica excel\xc2\xb7lent en els mesos previs. Altres favorites eren la l\xc3\xadder de la classificaci\xc3\xb3 femenina de l'UCI, l'holandesa Marianne Vos, la brit\xc3\xa0nica Nicole Cooke i la italiana Noemi Cantele.\n_START_SECTION_\nUn cas de dopatge\n_START_PARAGRAPH_\nAquesta competici\xc3\xb3 no va estar lliure del dopatge i en els dies previs es don\xc3\xa0 a con\xc3\xa8ixer el positiu per EPO de la catalana Maribel Moreno, sent aquest el primer cas de dopatge d'aquests Jocs Ol\xc3\xadmpics. Moreno no va arribar a c\xc3\xb3rrer la cursa, ja que dies abans de fer-se p\xc3\xbablic el positiu havia marxat de Pequ\xc3\xadn al\xc2\xb7ludint a una crisi d'ansietat"